钦定古今图书集成/方舆汇编/职方典/第1471卷 > 形势附
## 钦定古今图书集成/方舆汇编/职方典/第1471卷 > 形势附

本府

旧《志》：高山大泽宅其中，长江巨河环其外，延袤千里，回环四塞。九属星罗，雄远甸矣。五司碁布，锁重关矣。

东距石岩洞穴，受三河之水。西阻华盖连冈亘百里之雄。《焕文》南矗高霄，曲江北环深堑。控制交阯，翊蔽昆明。

建水州。〈附郭。〉

按《州志》：“南邻交阯，为云南极边，广西都会之地。” 石屏州。

菜山苍翠，异海汪洋，名胜甲于属郡。按《州志》“异龙湖临其东，迤洛河带其西，云台、玉几山襟其南，乾阳梅子冈枕于北。山川丰厚，风气凝聚，滇省称最。”

阿迷州

按《州志》：东距乌充，南峙冰泉，西连日冲，北倚蓬和，南来两河奔注，潆绕东下。

宁州

扄以楼山，环以《瓜水》，郡北简僻之区。《通海县》。

“秀山出群岫之表，宁海” 汇众水之源。三郡大道，邑壤颇冲。

河西县

南瞩九龙池，北枕曲陀镇。平原广野，远控七寨、旧沙诸蛮。按《县志》，杞湖在前，螺髻拥后，据溪山之胜，极旷朗之观。溶水碌山，奇石烟树，千汇万状。

嶍峨县

嶍山峨山并峙，襟水曲水骈流，临元要害，防在

斯邑按《县志》，“锦屏横列于金方，翠秀高耸于坎位，双江绕郭潆洄，三台连云矗立，踞新兴、昆阳之上游，为通海、河西之唇齿。临郡岩邑，省会南藩也。”

蒙自县

目山屏蔽，梨水盘旋，接壤交冈，逼处诸蛮之腹。按《县志》，“边徼一邑，密迩交南，开化镇捍卫于前，阿迷州拱翼于后，为临郡股肱之地。”

新平县

崇山深谷，为野贼出没之区，故屯守并在新嶍。按《县志》：“群山夹江，势扼蒲刺。”